《题竹石》
明代·倪岳

湘江不可渡，披图开我心。万玉倚晴碧，彷佛湘山阴。

清商耸毛发，苍雪何萧森。霜寒白石瘦，林迥青烟深。

危梢拂层巘，远黛迷孤岑。泠泠发天籁，悠悠引鸾音。

幽贞良足娱，密荫还相临。怀哉冰雪冱，挺挺纷难侵。

佳境渺在望，何当遂招寻。临风意无限，因之感微吟。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。